Ένα πουλί που δεν έχει δει κανείς.
Ένα λουλούδι που δεν έχει δει κανείς.
Ένα αεράκι που δεν έχει δει κανείς.
Μια νύχτα που δεν έχει δει κανείς.
Έχεις ξαναδεί ποτέ κάτι τόσο υπέροχο;
Με λένε Ράτζερ.
Είμαι τριών μηνών, τριών εβδομάδων και τριών ημερών.
Γεννήθηκα εδώ.
Σε έναν κόσμο που φαντάστηκε η Αμάντα.
Η Αμάντα πάντα φαντάζεται τους πιο υπέροχους κόσμους.
Αυτός είναι ο εργατικός γίγαντας.
Ο πολυλογάς σκίουρος.
Και η φάλαινα του ωκεανού.
Μερικές φορές φαντάζεται τρομακτικά πράγματα.
Ράτζερ!
Αυτή είναι η Αμάντα!
Η Αμάντα με φαντάστηκε κι έτσι γεννήθηκα.
Δώσαμε μια υπόσχεση με την Αμάντα.
Ό,τι κι αν συμβεί,
δεν εξαφανιζόμαστε,
προστατεύουμε ο ένας τον άλλον…
και δεν κλαίμε ποτέ.
Κι εσύ;
Έχεις κάποιον μυστικό φίλο σαν εμένα
που δεν βλέπουν οι άλλοι;
Οι μεγάλοι, που ήταν παιδιά, μας αποκαλούν…
"Φανταστικούς φίλους".
Ο ΦΑΝΤΑΣΤΙΚΟΣ
Μερικές φορές εύχομαι να ζούσα κάπου που να είχε πάντα ήλιο.
Τζούλια, μπορεί να βγει ουράνιο τόξο μετά τη βροχή.
Είναι για μια υπόσχεση.
Υπόσχεση; Τι είναι αυτά που λες;
Λένε ότι αν δεις ένα ουράνιο τόξο μετά από βροχή,
είναι εκεί για να σου θυμίσει μια σημαντική υπόσχεση.
Τζούλια!
Η μαμά μου. Γεια σου, μαμά!
Νομίζω ότι οι γονείς μου προτιμούν το Βόρειο Σέλας από το ουράνιο τόξο.
Ο μπαμπάς μου σίγουρα!
Πάλι μπαλέτο στις καλοκαιρινές διακοπές;
Ναι, και άκου κι αυτό.
Ξέρεις ότι ο μπαμπάς μου συνεχώς ξεχνάει πράγματα, έτσι;
Τις προάλλες το πρώτο που είπε ήταν
"Τι τρέχει σήμερα; Ξέρω ότι έχεις κάτι σημαντικό σήμερα.
Φυσικά, έχεις το ρεσιτάλ μπαλέτου".
Αλλά όχι.
Αμάντα, ήταν τα γενέθλιά μου!
Το πιστεύεις;
Γιατί νομίζεις
ότι οι μεγάλοι ξεχνούν τα πιο σημαντικά πράγματα;
Τζούλια! Πρέπει να φύγουμε!
Τέλος πάντων, τα λέμε!
Τα λέμε, Τζούλια!
Γρήγορα. Το μάθημά αρχίζει σε λίγο. Μην αργήσεις.
Ναι, πάμε.
Το ξέρω. Ερχόμουν.
Γεια!
Ναι, το ξέρω.
Τζον, κάτσε εκεί.
Πριν πεις κάτι, παρακαλώ!
Ευχαριστώ.
ΑΓΡΙΑ ΠΛΑΣΜΑΤΑ ΛΕΞΙΚΟ ΜΕ ΕΙΚΟΝΕΣ
Έλα να μονομαχήσουμε!
Παντού υπάρχουν άγρια πλάσματα.
ΕΥΧΑΡΙΣΤΟΥΜΕ ΕΚΠΟΙΗΣΗ 50% ΕΚΠΤΩΣΗ
Αλήθεια; Σήμερα; Τέλεια!
-Στις 5:00 μ.μ. -Καλώς ήρθες, πριγκίπισσα Αμάντα.
-Γεια! -Ναι. Φυσικά.
Ανυπομονώ γι' αυτό.
Ναι!
Γκόλντι, ενέκριναν την αίτησή μου.
Μου ζήτησαν να πάω για συνέντευξη.
Συγχαρητήρια!
Ξεκινάει ένα νέο κεφάλαιο στη ζωή σου.
Ελπίζω να πάει καλά.
Ξέρεις ότι δουλεύω στο βιβλιοπωλείο από τότε που παντρεύτηκα.
Μην ανησυχείς.
Να θυμάσαι, είσαι η διάσημη ιδιοκτήτρια του βιβλιοπωλείου Σάφλαπ.
Θα τα πας μια χαρά.
Το ελπίζω.
Αυτό ήταν, λοιπόν.
Λίζι,
ξέρω ότι είναι δύσκολο να το κάνεις μόνη σου,
αλλά ξέρω ότι μπορείς.
Ευχαριστώ, Γκόλντι.
Βασικά, μπορώ
να σου ζητήσω μια χάρη;
Να προσέχω την Αμάντα; Φυσικά, άσ' το πάνω μου.
Είσαι η καλύτερη.
Αμάντα, μπορώ να μιλήσω τώρα;
Φυσικά.
Δοκιμή, δοκιμή, ένα, δύο, τρία.
Χιούστον, με ακούτε;
Γιατί δεν μπορούμε να μιλάμε στο σχολείο;
Ράτζερ, σε πήρα στο σχολείο επειδή επέμενες εσύ.
Μόνο εγώ μπορώ να σε δω.
Δεν θα εκπλαγούν όλοι,
αν αρχίσω να μιλάω σε κάποιον που δεν βλέπουν;
Θα έκανα την καλύτερη είσοδο, αν μπορούσαν να με δουν.
"Γεια σε όλους, με λένε Ράτζερ!"
Τι; Δηλαδή, άκυρο το ραντεβού μας;
Η Λίζι είναι σε δύσκολη θέση.
Ξέρεις ότι μεγαλώνει μόνη της την Αμάντα.
Ράτζερ, σκαρφίστηκα μια φοβερή περιπέτεια.
Με τους μετεωρίτες που πέφτουν απ' τον ουρανό;
Όχι.
Πες μου ότι δεν είναι αυτή με τα κρεμμύδια.
Κάτι έλειπε από αυτήν την ιστορία.
Πραγματικά.
Δεν μου άρεσε που ήμουν στην κατσαρόλα με τα λουκάνικα.
Έκανε πολλή ζέστη εκεί μέσα.
Καταλαβαίνεις; Ακόμα κι αν είναι μόνο η φαντασία σου…
Καταλαβαίνω. Δεν θες να είσαι ο ζωμός.
Καλά. Καταλαβαίνω.
Ωραία μέρα σήμερα!
Ράτζερ, ώρα για τον ιερό όρκο της σοφίτας!
Δεν εξαφανίζεσαι, αλληλοπροστατευόμαστε.
Και δεν κλαίμε ποτέ!
Πάμε, Ράτζερ!
Πάμε, Μπέσι!
Περίμενε, σταμάτα!
Τι όνομα είναι αυτό το "Μπέσι";
Αγελάδα δεν είναι;
Τι; Είναι μοσχοβόδι.
Δεν έχεις ίχνος φαντασίας.
Πλάκα κάνω! Δεν το εννοούσα!
Πώς θα την ονόμαζε η πριγκίπισσα Αμάντα;
Πάμε, Πράσινη Μπίρα!
Πράσινη Μπίρα; Αυτή δεν είναι η μπίρα της μαμάς;
Αμάντα;
Θεέ μου…
Αμάντα.
Μπορείς να με φανταστείς να περνάω μέσα από τοίχους και πόρτες;
Σαν φάντασμα; Με τίποτα.
Τις προάλλες, όμως, έκλεισες την πόρτα φεύγοντας
και παγιδεύτηκα στην ντουλάπα δύο ώρες!
Και λοιπόν;
Ράτζερ, δες το σαν δικό σου δωμάτιο.
Θα είσαι ελεύθερος μόλις γυρίζω σπίτι.
Είναι ωραία όταν είσαι μαζί μου, Αμάντα,
αλλά θέλω κι εγώ να παίζω με άλλα παιδιά.
Αφού δεν με βλέπουν, δεν μπορώ να παίξω κανονικά μαζί τους.
Έχει πλάκα, πάντως, να τα βλέπω να παίζουν.
Έχει κρύο.
Ράτζερ! Κοίτα εδώ!
Είναι…
Ένα χριστουγεννιάτικο δέντρο!
Αμάντα, σταμάτα!
Ράτζερ!
Αμάντα!
Ράτζερ!
Άσε με!
Δεσποινίς Αμάντα Σάφλαπ!
Τι είναι αυτό;
Γεια σου, μαμά.
Ρώτησα τι είναι αυτό!
Δεν είναι πολύ ευγενικό αυτό, μαμά.
Δεν είναι "τι", αλλά "ποιος".
Αμάντα, πόσες φορές θα σου πω
να βάζεις την ομπρέλα στη βάση κάτω;
Το πάτωμα, τα ρούχα σου, όλα είναι μούσκεμα.
Ίσως το έκανε ο Ράτζερ.
Περίμενε!
-Αμάντα. -Τι;
-Γλυκιά μου, πότε θα μάθεις; -Τι λες;
Μαμά, μαθαίνω στο σχολείο.
Ξέρεις ότι δεν εννοώ αυτό.
Μαμά, βρέχεις το πάτωμα.
Μερικές φορές είσαι απίστευτη.
Έλα κάτω. Θα σου φτιάξω ζεστή σοκολάτα.
Να κάνεις και για τον Ράτζερ!
Εντάξει.
Λυπάμαι, κύριε, είμαστε κλειστά.
Διεξάγω μια έρευνα στη γειτονιά.
ΒΙΒΛΙΟΠΩΛΕΙΟ ΣΑΦΛΑΠ
Η κυρία Σάφλαπ;
Έρευνα; Για ποιο πράγμα;
Είναι μια έρευνα για τον κόσμο μας
και τη συμπεριφορά των παιδιών στις μέρες μας.
Αν δεν σας πειράζει, έχετε ταυτότητα;
Ταυτότητα;
Ναι. Κάτι που να λέει ποιος είστε.
Είμαι ο Μπάντινγκ. Κύριος Μπάντινγκ.
Όπως το πουλί, βλέπετε;
Λέγεται μπάντινγκ και είναι αυτό εδώ…
Χαριτωμένο, συμφωνείτε;
Λυπάμαι και βρέχει κιόλας,
αλλά είμαι απασχολημένη αυτήν τη στιγμή.
Θέλετε να μου αφήσετε την έρευνα;
Όχι, δεν χρειάζεται. Η έρευνα τελείωσε.
Ορίστε;
Ναι.
"Ο παλιός κόσμος πεθαίνει και ο νέος παλεύει να γεννηθεί.
Στη μεσοβασιλεία μεταξύ φωτός και σκότους".
Τι είναι αυτό που γεννιέται;
Συγγνώμη.
Ο άντρας μου διάλεξε όλα τα βιβλία, οπότε…
Μη ζητάτε συγγνώμη, σας παρακαλώ.
Παρεμπιπτόντως…
το βιβλιοπωλείο μυρίζει πολύ ωραία.
Αυτό ήταν πολύ παράξενο.
Έρευνα για παιδιά;
Και το κορίτσι ήταν παράξενο.
Ποιο κορίτσι;
Το κορίτσι δίπλα του.
Σε ποια αναφέρεσαι;
Ράτζερ, σκέφτεσαι ό,τι σκέφτομαι;
Ότι δεν είμαι ο μόνος αόρατος φίλος;
Να τελειώσω με τη συνέντευξη πρώτα.
Το ξέρω.
Απλώς ελπίζω να μη βρέξει ψωμί από τον ουρανό.
Η Αμάντα;
Καλά είναι.
Παίζει με τον Ράτζερ.
Όχι "Ρότζερ", Ράτζερ.
Ρ-Α-Τ-Ζ-Ε-Ρ.
Ως εκεί φτάνουν οι νέοι της φίλοι τελευταία.
Μαμά, μη γελάς, εντάξει; Ο Ράτζερ δεν είναι αληθινός.
Μόνο η Αμάντα τον βλέπει.
Ένας φανταστικός φίλος. Εντελώς φανταστικός.
Το πιστεύεις;
Σου είπα να μη γελάς, μαμά!
Η Αμάντα λέει ότι τον βλέπει.
Συγγνώμη, Λίζι.
Με έκανες να σκεφτώ το παρελθόν.
Το παρελθόν;
Δεν θυμάσαι;
Πώς τον έλεγαν;
Σωστά. Ρεφριτζερέιτορ!
Ναι, τον φώναζες Φριτζ.
Ρεφριτζερέιτορ;
Μαμά, τι είναι αυτά που λες;
Μου είπες ότι ο Φριτζ σε έσωσε από ένα φίδι.
Ήσασταν αχώριστοι, πάντα μαζί!
Νομίζω ότι ήταν σκύλος.
Σκύλος;
Ναι. Την επόμενη φορά, ρώτα τον αδερφό σου.
Ο Φριτζ τού προκάλεσε πολλά προβλήματα.
Μαμά! Ο Όβεν κάνει πάλι τα ίδια!
Γύρνα πίσω, Όβεν!
Αμάντα, φρόντισε να μη φάει κανέναν βόλο!
Ναι, το ξέρω!
Φριτζ;
Ξέχασα να πάρω αυγά.
Λίζι; Τι συμβαίνει; Είσαι εκεί; Εμπρός;
Ευχαριστώ, Γκόλντι.
Καλή τύχη στη συνέντευξη!
ΒΙΒΛΙΟΠΩΛΕΙΟ ΣΑΦΛΑΠ
…19, 20. Έτοιμη;
Όχι ακόμα, Γκόλντι!
Θα κρυφτώ κάτω από τον πάγκο κι εσύ, κύριε Ράτζερ, κρύψου εκεί.
Αρχιλοχία,
είμαι σίγουρος ότι δεν θα με βρει.
Κύριε Ράτζερ, θα κρυφτούμε και οι δύο!
Ελήφθη!
Θα επιβιώσουμε μέχρι να γυρίσει η μαμά, αρχιλοχία.
Έρχομαι!
Όχι ακόμα.
Αμάντα!
Τι φαντάζεσαι;
Συγγνώμη, τίποτα.
Βιάσου! Θα σε βρει!
Εντάξει, λοιπόν. Εγώ θα κρυφτώ εκεί πέρα.
Ναι.
Ωραία ιδέα να σβήσουμε τα φώτα, αρχιλοχία!
Ράτζερ, δεν ήμουν εγώ.
Αμάντα!
Ράτζερ!
Σε βρήκα, πριγκίπισσα Αμάντα!
Όλα καλά.
Ευτυχώς δεν έχει πρόβλημα ο διακόπτης.
Θα ήταν μπελάς να φτιαχτεί η καλωδίωση.
Αλλά και πάλι, το μέρος είναι παλιό.
Θα γινόταν κι αυτό.
Αυτή η μικρή έφταιγε.
Ποια μικρή;
Σκοτείνιασε, μετά είδα έναν κεραυνό και μετά εμφανίστηκε το κορίτσι.
Έγινε διακοπή ρεύματος…
Ήταν εκεί!
Η μακρυμάλλα που μας επισκέφθηκε νωρίτερα,
με το τρομακτικό της πρόσωπο.
Άρπαξε τον Ράτζερ και προσπάθησε να τον πάρει.
Ορκίζομαι ότι ήταν εκεί.
Αμάντα, γλυκιά μου…
Μερικές φορές σκέφτεσαι υπερβολικά με το πανέξυπνο μυαλουδάκι σου.
Όλα καλά.
Όχι! Δεν είναι μόνο στο μυαλό μου.
Ήταν στ' αλήθεια εδώ.
Στην Αμάντα αρέσει να επινοεί φίλους.
Θα είναι μια χαρά.
Μα, μαμά…
Γκόλντι, μπορείς να πας σπίτι τώρα.
Και σ' ευχαριστώ.
Γεια.
Ναι.
Τα λέμε, πριγκίπισσα Αμάντα.
Μαμά, πίστεψέ με, είναι αλήθεια.
Αυτό το κορίτσι κι ο Ράτζερ…
Αμάντα, σε παρακαλώ. Δεν υπάρχει κανένα παιδί.
Ειλικρινά, τώρα, να κάνεις έτσι για κάποιον που δεν υπάρχει;
Γλυκιά μου, κουράστηκα.
Ήταν πολύ δύσκολη μέρα σήμερα.
Η συνέντευξη δεν πήγε καλά.
Αν ήταν εδώ ο μπαμπάς…
Ναι, ξέρω, έχεις δίκιο. Αν ήταν εδώ ο μπαμπάς, θα είχε σκίσει.
Όχι, μαμά. Ο μπαμπάς θα με πίστευε.
Αυτό είναι τρομερό! Δεν καταλαβαίνω γιατί δεν σε πίστεψε!
Ήταν ό,τι πιο τρομακτικό έχω ζήσει.
Το κορίτσι μύριζε σαπίλα και ήταν κρύο σαν παγοκρύσταλλος.
Ξέρω ότι είναι δύσκολο για τη μαμά,
αλλά υπάρχουμε κι εμείς!
Ησυχία, Ράτζερ.
Έχουμε τα δικά μας προβλήματα.
Ναι, ο μπαμπάς θα σε πίστευε.
Έχεις απόλυτο δίκιο. Κι αν ήταν εδώ, δεν θα…
Σκάσε! Δεν ξέρεις τίποτα.
Αμάντα…
Είναι αλήθεια.
Κι εσύ θα εξαφανιστείς κάποια μέρα.
Θα συμβεί.
Γιατί όταν πάψω να σε φαντάζομαι, θα εξαφανιστείς για πάντα.
Τι;
Τι είναι αυτά που λες; Θα…
Άσε με ήσυχη!
Αμάντα, δεν σε νοιάζει;
Μου επιτέθηκε εκείνο το κορίτσι φάντασμα!
Θα μπορούσε να με απαγάγει.
Μ' ακούς;
ΛΟΓΙΣΤΙΚΗ
Τι κάνω;
Τι ήταν αυτό;
Παραλίγο να με απαγάγει
εκείνο το τρομακτικό μελαχρινό κορίτσι.
Τι;
Συγγνώμη;
Με βλέπεις;
Σε βλέπω,
αλλά μόνο αμυδρά.
Είσαι κι εσύ φίλος κάποιου;
Φανταστικός φίλος;
Μέχρι πρόσφατα, ναι.
Και γιατί αυτό;
Ο φίλος μου δεν μπορεί να με δει πια.
Ο φίλος μου δεν με χρειάζεται πια.
Εξαφανίζεσαι;
Ναι.
Τι θα γίνει μετά;
Δεν ξέρω.
Πονάει;
Φοβάσαι;
Δεν έχω εξαφανιστεί ποτέ,
αλλά είναι κάτι που φοβάμαι.
Αμάντα,
λυπάμαι πολύ. Δεν φέρθηκα καλά χθες.
Καλά.
Αύριο μπορούμε να πάμε για κολύμπι.
Τι λες;
Ή να πάμε να μείνουμε στη γιαγιά Ντάουνμπιτ.
Θα ψήσετε μπισκότα, έχει και κήπο
και φυσικά να έρθει και ο Ράτζερ.
Εντάξει.
Γλυκιά μου, περίμενε εδώ να πληρώσω το πάρκινγκ.
Δεν θα ζητήσεις συγγνώμη;
Για ποιο πράγμα;
Δεν θα εξαφανιστώ!
Γιατί είσαι τόσο αναστατωμένος;
Δεν εξαφανιζόμαστε, προστατεύουμε ο ένας τον άλλον και δεν κλαίμε ποτέ!
Η υπόσχεση είναι υπόσχεση, σωστά;
Ράτζερ, εδώ είναι πάρκινγκ, όχι η σοφίτα.
Τι κάνεις;
Βλέπεις; Δεν εξαφανίζομαι!
Σε παρακαλώ. Δεν είναι ασφαλές.
Είμαστε χώρια και δεν εξαφανίστηκα.
Μια νέα ανακάλυψη.
Ακόμα κι αν δεν με βλέπεις, δεν θα εξαφανιστώ.
Εντάξει! Κατάλαβα! Γύρνα πίσω.
Έκανα λάθος, Ράτζερ. Συγγνώμη.
Ράτζερ!
Γεια σου, κοριτσάκι.
Συγγνώμη που σε ξάφνιασα.
Μην ανησυχείς, δεν ήρθα για σένα, κοριτσάκι.
Όχι. Ήρθα να τα πω με τον φίλο σου.
Δυστυχώς για σένα,
η ουρά στο ταμείο είναι πολύ μεγάλη.
Φαίνεται ότι θα πάρει ώρα.
Αμάντα, τρέξε!
Ράτζερ!
Ένας Φανταστικός τέτοιας ποιότητας… Πάει πολύς καιρός.
Ένα γλυκό άρωμα…
Ναι, έχουμε επείγον περιστατικό.
-Στείλτε κάποιον αμέσως. -Αμάντα!
Είναι καλά;
Αμάντα!
ΑΣΘΕΝΟΦΟΡΟ
Σε βλέπω.
Ξέρω τι είσαι και ξέρω πολλούς σαν εσένα.
Επίσης, καταλαβαίνω και τι περνάς.
Είναι δύσκολο όταν σε ξεχνάνε.
Αλλά είναι κάτι που θα συμβεί σε όλους μας αργά ή γρήγορα.
Όχι, δεν με ξέχασαν.
Έγινε ένα ατύχημα.
Η Αμάντα χτυπήθηκε από αμάξι και μετά…
Το ίδιο είναι.
Φοβάμαι ότι αρχίζεις να εξαφανίζεσαι.
Τι…
Φοβάμαι ότι δεν έχεις πολύ χρόνο ακόμα.
Έλα μαζί μου, νεαρέ.
Η Αμάντα…
Η Αμάντα πέθανε, έτσι; Γι' αυτό ήρθες εσύ.
Είσαι ο Χάρος.
Δεν είμαι ο Χάρος. Με λένε Ζίνζαν.
Θα το ξαναπώ, δεν έχεις πολύ χρόνο.
Μπορείς να μείνεις εδώ και να εξαφανιστείς
ή να έρθεις μαζί μου.
Δεν μπορώ. Πρέπει να βρω την Αμάντα.
Η επιλογή είναι δική σου, νεαρέ.
Μα
δεν θέλω να εξαφανιστώ.
Μπορείς να επιταχύνεις λίγο;
Πού πάμε;
Κάπου που θα είσαι ασφαλής. Δεν υπάρχει λόγος ανησυχίας.
Και πού είναι αυτό;
Το ταξίδι μας θα μας οδηγήσει στη σωστή πόρτα στο σωστό μέρος.
Τι σημαίνει αυτό;
Ησυχία, νεαρέ. Κάνεις πολλές ερωτήσεις.
Συγγνώμη, πάντα έκανα πολλές ερωτήσεις στην Αμάντα.
Και η Αμάντα σου είχε πάντα την απάντηση στις ερωτήσεις σου;
Όχι πάντα.
Τι έκανε όταν δεν είχε απάντηση;
Η Αμάντα συνήθως σκαρφιζόταν κάτι.
Ίσως γι' αυτό να σε φαντάστηκε, νεαρέ.
Επειδή ήσουν η απάντηση.
Η απάντηση;
Είμαι η απάντηση της Αμάντα;
Σωστά. Εκπλήρωσες τον ρόλο σου ως Φανταστικός.
Εστίασε μόνο σ' αυτό που είναι μπροστά σου.
Αδιέξοδο;
Κοίτα καλύτερα.
Αυτή η πόρτα σε οδηγεί σε μια νέα ζωή.
Μη σκέφτεσαι. Απλώς φύγε.
Ώρα να ξεχάσεις αυτούς που σε ξέχασαν.
Ζίνζαν.
Υπάρχουν κι άλλοι σαν εσένα και πρέπει να τους βρω.
Ελπίζω να απολαύσεις τη νέα σου ζωή. Εδώ ανήκεις.
Με συγχωρείτε…
Ο Ζίνζαν με έφερε εδώ και νομίζω…
Συγγνώμη που ενοχλώ, αλλά γιατί της μιλάς;
Είναι αληθινός άνθρωπος. Δεν σε βλέπει ούτε σ' ακούει.
Σωστά.
Μπορείς να κάνεις στην άκρη;
Ώρα για συναυλία!
-Έμιλι! -Έμιλι!
Γεια σας!
Παιδιά!
Παιδιά, περνάτε καλά;
-Ναι! -Ναι!
Και πώς τα πάτε, εσείς οι άνθρωποι;
Παιδιά! Τι μέρα είναι αύριο;
-Σάββατο! -Σάββατο!
Και μεθαύριο;
-Κυριακή! -Κυριακή!
Και τι μέρες είναι αυτές;
-Οι αγαπημένες μας μέρες! -Οι αγαπημένες μας μέρες!
Και τι τις κάνει ξεχωριστές;
-Τότε δουλεύουμε! -Τότε δουλεύουμε!
Όλοι δουλεύουμε σκληρά παίζοντας πολύ!
Και μετά, μοιραζόμαστε ό,τι έχουμε.
Ποιος είσαι;
Είσαι καινούργιος εδώ.
Ναι.
Πώς έμαθες γι' αυτό το μέρος;
Από τον Ζίνζαν.
Το όνομά σου;
Με λένε Ράτζερ.
Ρατζ. Τι χρώμα μάτια είχε;
Ρατζ;
Τι χρώμα ήταν;
Όχι τα μάτια σου.
Τι χρώμα ήταν τα μάτια του Ζίνζαν;
Λοιπόν…
Το δεξί ήταν μπλε και το αριστερό κόκκινο!
Είσαι μέσα.
Το ήξερα! Κι εγώ ήξερα το χρώμα!
Αλήθεια! Είναι γεγονός!
Ρατζ, μοιάζεις με άνθρωπο.
Όπως η Έμιλι.
Ρατζ, αυτό είναι το Σνόουφλεϊκ.
Σε περίπτωση που αναρωτιέσαι, είμαι ιπποπόταμος.
Αυτός ο μικρούλης είναι ο Κράντσερ
και σε χαιρετά.
Χαίρω πολύ.
Όλοι εδώ είναι φτιαγμένοι από φαντασία;
Ναι, όλοι εδώ είναι Φανταστικοί.
Φανταστικοί;
Έτσι μας αποκαλούσαν πάντα οι ενήλικες.
Θα μπορούσε… Ξέρεις κάτι γι' αυτό, Ρατζ;
Ρατζ, ξέρεις ότι μας ονειρεύονται παιδιά με εξαιρετικά ζωντανή φαντασία
και γινόμαστε κολλητοί με αυτά τα παιδιά
και όλα είναι τέλεια και υπέροχα;
Αλλά μετά τα παιδιά μεγαλώνουν, χάνουν το ενδιαφέρον τους και μας ξεχνούν.
Και στις περισσότερες περιπτώσεις, αυτό είναι το τέλος μας.
Λοιπόν, σας έχω νέα!
-Αυτή η στενοχώρια… -Γεια!
-…θα εξαφανιστεί. -Γεια.
Γιατί πριν συμβεί αυτό,
ο Ζίνζαν φέρνει φίλους σαν εσένα στη βιβλιοθήκη.
Τα περισσότερα βιβλία είναι δείγματα φαντασίας, έτσι;
Ρατζ, η φαντασία είναι για μας τους Φανταστικούς
ό,τι το οξυγόνο για τους ανθρώπους.
Κι αυτή η βιβλιοθήκη είναι γεμάτη.
Κοιτάξτε!
Η λαίδη Κιούμπι. Η φανταστική φίλη ενός διάσημου ζωγράφου.
Πράγματι! Ο νεαρός Πικάσο μού είπε ότι θα με ζωγράφιζε κάποτε.
Τον λατρεύω.
Να κι ο βαρόνος Μετρονόμος.
Μαζί με τον κουφό φίλο του, έναν διάσημο συνθέτη,
δημιούργησαν πολλά όμορφα μουσικά έργα.
Αυτοί οι δυο ήταν γραφτό να είναι μαζί.
Αυτός ο ετοιμόρροπος γέρος είναι θρύλος.
Ντροπή…
Είναι από τους πιο επιδραστικούς φανταστικούς φίλους στην ιστορία.
Ντροπή…
Να ζει κανείς ή να μη ζει; Ιδού η απορία.
Είμαστε φτιαγμένοι από τη φαντασία των παιδιών
και είμαστε οι καλύτεροί τους φίλοι.
Κάνουμε τους ανθρώπους και τον κόσμο τους πιο όμορφους.
Δεν είναι υπέροχο;
Έφυγε και ο τελευταίος.
Τώρα έχουμε όλο το μέρος δικό μας.
Ρατζ, τώρα αρχίζει το αληθινό γλέντι.
Τώρα που ξέρεις πόσο ωραίοι είναι οι φανταστικοί φίλοι,
δεν νομίζεις
ότι αξίζουμε να είμαστε κάπου φανταστικά, καταπληκτικά και εξαίσια;
Σε καλωσορίζω επίσημα
στην Πόλη των Φανταστικών Φίλων!
Το άρωμα χάθηκε.
Όταν πεθαίνει ένας άνθρωπος, ο φανταστικός του φίλος εξαφανίζεται.
Τι κρίμα. Σπάνια συναντώ κάτι τόσο υπέροχο.
Ένα μάτσα λάτε και το επιπλέον ποτήρι που ζητήσατε.
Εσύ κι εγώ πρέπει να φάμε.
Μας αξίζει να φάμε κάτι ιδιαίτερα νόστιμο
και ολόφρεσκο.
Μην ανησυχείς.
Θα το βρει η εξαιρετικά ευαίσθητη μύτη μου.
-Ορίστε. -Γκράτσιε.
Έμιλι, συγγνώμη, αλλά μπορώ να σε ρωτήσω κάτι;
Ευχαριστώ.
Αυτή η ονειρεμένη πόλη είναι φτιαγμένη από τη φαντασία των βιβλίων.
Αύριο θα είναι άλλη πόλη και μεθαύριο διαφορετική.
Κάθε μέρα και διαφορετική πόλη.
Χθες ήταν το Μάτσου Πίτσου.
Προχθές είχαμε πάει στη Χώρα των Μπαμπούλων.
Αυτό είναι το σπίτι μας.
Οι βιβλιοθήκες μάς αφήνουν να πάμε παντού και να γυρίσουμε όποτε θέλουμε.
Ξέρεις, Ρατζ,
δεν μπορούμε να φτιάξουμε όλα αυτά τα μέρη μόνοι μας.
Οι άνθρωποι είναι αυτοί που δημιουργούν πράγματα με τη φαντασία τους.
Εμείς δεν μπορούμε.
Αλλά υπάρχουν δουλειές που μόνο εμείς μπορούμε να κάνουμε.
Νοστιμότατο!
Είπες δουλειές;
Ναι!
Πάμε σε περιπέτειες μαζί, με τη φαντασία των παιδιών,
και παίζουμε μαζί.
Το νόστιμο σάντουιτς που τρως
και τα ζαχαρωτά που μοιραζόμαστε
δημιουργήθηκαν με τη φαντασία των παιδιών.
Αύριο πρωί πρωί θα δουλέψεις πολύ, Ρατζ.
Ναι, αλλά…
Έμιλι, πρέπει να φύγω, είναι ανάγκη.
Σήμερα, η φίλη μου ήταν…
Λοιπόν, αυτός ο Μπάντινγκ…
Μπάντινγκ;
Ρατζ, είπες Μπα… Μπάντινγκ;
Ναι, αυτό είπα.
Τι ξέρεις γι' αυτόν;
Μας επιτέθηκε!
Είχαμε πάει για ψώνια με τη μαμά και μας επιτέθηκε!
Τη φίλη μου τη χτύπησε αμάξι εξαιτίας του.
Μπάντινγκ. Ο κύριος Μπάντινγκ.
Είναι τόσο δυσάρεστος.
Τρέφεται από εμάς για να ζήσει.
Έφαγε εκατοντάδες δικούς μας για να ζήσει εκατοντάδες χρόνια.
Κάποια μέρα, όσο λυπηρό κι αν είναι,
πρέπει να αποχαιρετήσουμε τους ανθρώπους φίλους μας.
Μόνο που ο κύριος Μπάντινγκ δεν ήθελε να αποχαιρετήσει τον φανταστικό του φίλο.
Ακόμα και ως ενήλικας, ήθελε τη δύναμη της φαντασίας.
Οπότε μια μέρα έφαγε τον φανταστικό φίλο κάποιου άλλου.
Ο κύριος Μπάντινγκ εμφανίζεται οπουδήποτε.
Διαισθάνεται το άρωμά μας και μετά μας βρίσκει!
Θα μας φάει και θα ζήσει αιώνια.
Έτσι, δεν χάνει τη δύναμη της φαντασίας.
Είναι εκεί έξω ακόμα και τώρα.
Παιδιά, ηρεμήστε.
Όλα καλά. Εδώ είναι η βιβλιοθήκη.
Είμαστε ασφαλείς στην πόλη μας.
Όλα είναι εντάξει.
Λυπάμαι που σ' το λέω, Ρατζ.
Όλοι εδώ ξέρουν για τον κο Μπάντινγκ.
Αλλά είναι μόνο ένας μύθος, μια ιστορία.
Δεν χρειάζεται να λες ψέματα ότι τον συνάντησες.
Δεν υπάρχει. Κανείς δεν έχει συναντήσει ποτέ τον κο Μπάντινγκ.
Μα τον είδαμε. Επιτέθηκε στην Αμάντα και προσπάθησε να με φάει.
Ρατζ, λυπάμαι πολύ, αλλά πρέπει να σου πω κάτι.
Δεν είναι αληθινός.
Αλήθεια λέω, Έμιλι.
Ο Μπάντινγκ τής επιτέθηκε.
Άκου, Ρατζ. Δεν ξέρω τι έγινε, αλλά καταλαβαίνω.
Καταλαβαίνω ότι ανησυχείς για τη φίλη σου.
Είναι λυπηρό και βλέπω ότι σου είναι δύσκολο,
αλλά αυτό δεν σημαίνει…
Έλα, Ρατζ! Πού πας;
Να ψάξω την Αμάντα.
Δεν θα τη βρεις.
Καταλαβαίνεις, έτσι δεν είναι;
Θα εξαφανιστείς αν φύγεις από τη βιβλιοθήκη.
Άκου, Ρατζ…
Θα σου το εξηγήσω.
Δεν θα ξαναδείς αυτό το κορίτσι.
Δεν πάει έτσι εδώ.
Δεν τους έφτιαξα εγώ, αλλά υπάρχουν κανόνες
για να τους ακολουθούμε στον κόσμο μας.
Σ' έχει ήδη ξεχάσει, Ρατζ, κι αυτό δεν αλλάζει.
Κάνεις λάθος. Η Αμάντα δεν θα με ξεχάσει ποτέ.
Αν είσαι τόσο σίγουρος ότι σε θυμήθηκε,
γιατί δεν σε κάλεσε;
Γιατί είσαι ακόμα εδώ; Απάντησέ μου.
Όχι, δεν είναι αυτό.
Η φίλη του Ράτζερ πέθανε.
Άκου, Ρατζ, είπες ανάποδα τα χρώματα.
Το δεξί μάτι του Ζίνζαν είναι κόκκινο και το αριστερό μπλε.
Αυτό που νομίζεις ότι βλέπεις δεν είναι πάντα αυτό που φαίνεται.
Λοιπόν, παιδιά!
Ήρθε η ώρα.
Να πλυθούμε και να πάμε για ύπνο.
Έμιλι, περίμενε!
Δυσκολεύεσαι να κοιμηθείς, νεαρέ;
Ζίνζαν;
Είναι πολύ ωραία εδώ.
Όσο δουλεύεις, δεν θα πεινάσεις ποτέ.
Είπες ότι ήμουν η απάντηση της Αμάντα.
Αλλά ό,τι κι αν κάνω, δεν μπορώ να τη δω.
Αυτή είναι η απάντηση; Αυτή είναι η απάντηση της Αμάντα;
Όλοι βιώνουμε αποχαιρετισμούς.
Ο φίλος μου ήταν ο καλύτερος σύντροφος.
Αλλά δυστυχώς, ο καλός μου φίλος δεν ζούσε σε ευτυχισμένο σπίτι.
Στο τέλος κάθε μέρας, πάντα με ικέτευε να μείνω ξύπνιος,
να είμαι κοντά και να φυλάω τσίλιες.
Και το έκανα.
Τον πρόσεχα πάντα, μέρα νύχτα,
μέχρι που τελικά με ξέχασε.
Γι' αυτό δεν κοιμάμαι.
Δεν με φαντάστηκε έτσι.
Όλοι οι φανταστικοί φίλοι γεννιούνται για κάποιον λόγο.
Και, νεαρέ, να είσαι σίγουρος.
Θα σε προσέχω εγώ.
Ζίνζαν.
Δεν κλαίω ποτέ.
Γιατί έτσι με φαντάστηκε η Αμάντα.
Ρατζ, ξύπνα.
Ξημέρωσε. Ώρα να σηκωθείς.
Έλα. Η Έμιλι περιμένει.
Έμιλι!
Επιτέλους. Άργησες.
Όταν αργείς, παίρνουν τις καλές δουλειές. Πάμε!
Καλημέρα, Έμιλι.
Καλημέρα, Ρατζ.
Ελάτε. Πάμε!
ΔΙΑΒΑΣΜΑ ΠΑΡΑΜΥΘΙΩΝ, ΧΕΙΡΟΤΕΧΝΙΕΣ
Πρώτα πρέπει να εστιάσεις στον πίνακα ανακοινώσεων.
ΧΑΘΗΚΕ ΓΑΤΑ, ΧΑΘΗΚΕ ΣΚΥΛΟΣ ΛΕΣΧΗ ΒΙΒΛΙΟΥ
Ωραία. Αργά ή γρήγορα, θα εμφανιστεί η δουλειά που σου ταιριάζει.
Αυτή είναι η δουλειά;
Ρατζ, κοίτα. Κοίτα καλά.
ΑΝΑΚΟΙΝΩΣΕΙΣ
ΤΟ ΠΡΑΚΤΟΡΕΙΟ
Φωτογραφίες…
Έμιλι, βλέπω φωτογραφίες.
Ναι.
Αυτά τα παιδιά θέλουν απλά να παίζουν μαζί μας.
Αρκεί να διαλέξεις τη φωτογραφία ενός παιδιού
που νιώθεις ότι σου ταιριάζει.
Η επιλογή φίλου είναι πολύ σημαντική.
Αυτό το παιδί πάντα φαντάζεται νοστιμιές.
Θέλω να φάω παγωτό.
-Μήπως είναι για μένα; -Σκληροτράχηλος!
Ρατζ, δεν σκέφτεσαι. Απλώς νιώθεις.
"Τζον!"
ΚΥΒΕΡΝΗΤΗΣ ΤΖΟΝ
Είναι ο Τζον.
-Τρέχα, Ρατζ! Πιάσ' την! Πιάσ' τη, Ρατζ! -Πιάσ' τη, Ρατζ! Πιάσ' την! Ναι!
Ρατζ, η φωτογραφία είναι σαν εισιτήριο τρένου.
Την πιάνεις και δεν μπορείς να τη χάσεις.
Ναι!
Ομάδα, προσοχή!
Η εκπαίδευσή μας ολοκληρώθηκε. Ετοιμαστείτε για υπερταχύτητα!
Μάζεψες τη φεγγαρόπετρα;
Τη φεγγαρόπετρα;
Αποστολή μας είναι να συλλέξουμε σπάνια αντικείμενα.
Πρέπει να επιστρέψεις σύντομα μ' αυτήν.
Έλα πίσω αμέσως! Ο εχθρός πλησιάζει!
Ρατζ, γύρνα πίσω γρήγορα!
Πλήρωμα! Θέσεις μάχης! Ετοιμαστείτε για αντεπίθεση!
Αμέσως, κυβερνήτη!
Ρατζ, είναι ώρα για δουλειά, όχι για παιχνίδι!
Δουλειά και παιχνίδι.
Ρατζ, το παιδί παίζει στη φαντασία του,
αλλά αν δεν προσέξουμε, κινδυνεύει η ζωή μας.
Αν πεθάνουμε σ' έναν φανταστικό κόσμο, θα εξαφανιστούμε.
Μια στιγμή,
έχεις δει τον Κράντσερ;
Όχι. Δεν ήταν μαζί μου.
Πού στο καλό μπορεί να πήγε;
Ίσως δεν ξέρεις να διαλέγεις φίλους.
Μακάρι να ήταν εδώ…
Γαλαξιακέ Σούπερ Ήρωα Γουάμπλς!
Κράντσερ;
-Ο Κράντσερ! -Ο Κράντσερ!
Πάμε, Γουάμπλς!
-Τους έπιασε! -Ναι, Γουάμπλς!
Ευχαριστώ… Γουάμπλς.
Η φαντασία τελειώνει!
Παντού υπάρχουν άγρια πλάσματα.
Ρατζ, τη φωτογραφία!
Δεν είμαστε στη βιβλιοθήκη.
Η φωτογραφία ήταν το εισιτήριο της επιστροφής.
Ήμασταν φανταστικοί φίλοι μόνο για μια μέρα.
Όταν τελειώνουμε τη δουλειά, πρέπει να γυρίζουμε στη βιβλιοθήκη.
Όχι, είναι κλειστή.
Κοίτα, Έμιλι, το παράθυρο είναι ανοιχτό.
Ακόμα κι εγώ χωράω να περάσω.
Ρατζ, αν είχαμε παγιδευτεί εδώ,
θα είχαμε εξαφανιστεί στο τέλος της μέρας.
Λυπάμαι, παιδιά.
Μην ανησυχείς. Είναι η πρώτη σου φορά.
Το Σνόουφλεϊκ έχει δίκιο.
Αυτό ήταν, λοιπόν.
Εντάξει, παιδιά. Πάμε πίσω πριν εξαφανιστούμε.
Κραντς…
Αποκλείεται.
Μου κάνεις πλάκα!
Τι είναι;
Γουάμπλς, να παίξουμε μαζί πάλι αύριο.
Δείτε τι έγινε. Μεταμορφώθηκε στον Γουάμπλς.
Ναι!
Χαίρομαι πολύ για σένα.
-Πάρα πολύ! Είναι απίστευτο. -Τι μέρα κι αυτή.
Ο Κράντσερ δεν είναι πια φίλος μιας μέρας,
αλλά φίλος για κάθε μέρα.
Είναι κάτι σπάνιο και ξεχωριστό.
Σήμερα είναι μέρα γιορτής για όλους.
Γι' αυτό θα απολαύσετε από ένα διαστημικό γεύμα.
Ανυπομονώ να το δοκιμάσω.
Να σε ρωτήσω κάτι;
Ο φίλος σου…
Πες μου, Έμιλι. Ο φίλος σου…
Αν με ξέχασε;
Ναι, κάτι τέτοιο.
Κι εσύ κατάφερες… Κατάφερες να τον ξεχάσεις;
Υποθέτω πως ναι. Πάει καιρός.
Λάτρεψα τη φαντασία της Αμάντα.
Ποτέ δεν ξεχνάς κάποια σαν την Αμάντα.
Όλα ζωντανεύουν μόλις εμφανίζεται.
Ο φανοστάτης μετατρέπεται σε τροπικό δέντρο.
Το σεντούκι γεμίζει με πειρατικό θησαυρό.
Η γάτα που κοιμάται γίνεται ωρολογιακή βόμβα.
Φαντάζεται συνεχώς φανταχτερούς κόσμους, κι όταν ήμουν μαζί της,
το ίδιο συνέβαινε και σ' εμένα.
Θέλω να είναι ζωντανή.
Δεν χρειάζεται να τη δω, αρκεί να ζει.
Θα βρεις άλλη φίλη τόσο καλή όσο η Αμάντα.
Είμαι σίγουρη. Μην ανησυχείς, Ρατζ.
Όχι! Πρώτα το Σνόουφλεϊκ!
Το Σνόουφκλεϊκ θα βρει πρώτο φίλο!
Ναι, εσύ πρώτα.
Πρώτα το Σνόουφλεϊκ.
Έχω καιρό να δω τον αληθινό ουρανό
κι όλα αυτά χάρη σ' εσένα, Ρατζ.
Εντάξει, καλύτερα να πηγαίνουμε.
Η σωστή πόρτα
στο σωστό μέρος!
Η σωστή πόρτα
στο σωστό μέρος!
Η σωστή πόρτα
στο σωστό μέρος!
Είσαι καλά; Τι συμβαίνει;
Πάμε πίσω!
Γουάμπλ!
Έμιλι. Ένα λεπτό.
Τι θα γίνει αν δεν μας ξεχάσουν
και παρ' όλα αυτά μας φάνε;
Πάλι τα ίδια;
Σου είπα!
Άκου! Αν μας φάνε,
τι θα απογίνουν οι άνθρωποι φίλοι μας;
Δεν ξέρω. Ίσως οι ψυχές τους πεθαίνουν
λόγω της μεγάλης τρύπας στην καρδιά τους.
Έμιλι, σε παρακαλώ, εμπιστεύσου με.
Περίμενε, Ρατζ, πες μου τι συμβαίνει.
-Υπόσχομαι να γυρίσω. -Έμιλι, το λεωφορείο.
Έμιλι, ήρθε το λεωφορείο!
Ρατζ.
Μπάντινγκ!
Ναι. Αυτό είναι. Αυτό είναι το άρωμα.
Αυτό το υπέροχο άρωμα.
Δεν εξαφανίστηκες.
Μπορώ να ρωτήσω πώς επέζησες;
Αυτό σημαίνει ότι επιβίωσε και το κορίτσι;
Όχι, δεν είναι αυτό. Η μυρωδιά σου άλλαξε, Ρότζερ.
Ησυχία, Μπάντινγκ. Εσύ φταις για όλα.
Δεν έκανα τίποτα.
Εσύ φταις. Το κοριτσάκι έπαθε το ατύχημα,
επειδή φοβήθηκες και το έσκασες.
Έτσι δεν είναι;
Λες ψέματα.
Δεν είναι ψέμα.
Το θέμα είναι αν το βλέπεις απ' τη δική σου πλευρά
ή αν το βλέπεις απ' τη δική μου.
Όλοι βλέπουν αυτό που θέλουν να δουν.
Αν δεν μπορούν να το δουν, τότε πραγματικά δεν ήθελαν να το δουν.
Κατάλαβες;
Οπότε, Ρότζερ, είναι ατυχές, όντως,
αλλά κανείς δεν σε βλέπει ούτε σε ακούει,
γιατί κανείς δεν θέλει να σε δει ούτε να σε ακούσει.
Θέλεις ακόμα να είσαι εδώ,
σ' αυτόν τον κόσμο όπου κανείς δεν θα δει τα δάκρυά σου
ούτε θα σ' ακούσει να κλαις;
Όχι, κάνεις λάθος, Μπάντινγκ.
Άκουσέ με. Δεν κλαίω ποτέ.
-Ρατζ; -Ρατζ;
Πάλι λεωφορείο;
Ποιος είναι;
Ευχαριστώ, Γκόλντι.
Πάρε με όποτε θέλεις.
Είσαι καλά;
Πάμε σπίτι.
Να προσέχεις.
Καληνύχτα.
Μαμά, περίμενε.
Λίζι, αγάπη μου, γιατί δεν ξεκουράζεσαι;
Καλά είμαι.
Δεν μπορείς με τίποτα να μείνεις στο νοσοκομείο με την Αμάντα;
Έτσι φαίνεται.
Να της δώσεις πολλές αγκαλιές όταν ξυπνήσει.
Μην ανησυχείς. Αυτό το κορίτσι είναι σκληρό.
Θα ξυπνήσει σίγουρα.
Η Αμάντα ήρθε τρέχοντας προς το μέρος μου.
Όταν με είδε,
ήταν σαν να ήθελε να μου πει κάτι.
Σε παρακαλώ. Μην κατηγορείς τον εαυτό σου.
Λίζι, είσαι καλά;
Συγγνώμη, μαμά.
Πρέπει να ετοιμάσω τα πράγματα για το νοσοκομείο αύριο.
Ναι, καλή ιδέα.
ΓΙΑ ΤΟΝ ΡΑΤΖΕΡ ΜΗΝ ΑΝΟΙΞΕΤΕ ΑΥΤΟ ΤΟ ΚΟΥΤΙ
Σίγουρα δεν είμαι ο Ράτζερ.
Σωστά.
Ο μπαμπάς σου, που σε αγαπούσε πολύ, σου αγόρασε αυτό.
ΜΗΝ ΞΕΧΑΣΕΙΣ ΤΟΝ ΜΠΑΜΠΑ ΦΡΟΝΤΙΖΕ ΤΗ ΜΑΜΑ, ΜΗΝ ΚΛΑΙΣ
Πώς είναι τα πράγματα εκεί; Τα συνήθισες όλα;
Μπαμπά, θα ανοίξεις βιβλιοπωλείο;
Τέλειο ακούγεται.
Καλά τα σοβαρά βιβλία, αλλά πρέπει να έχεις και διασκεδαστικά.
Αν το κάνεις αυτό, το μαγαζί σου θα γίνει πολύ δημοφιλές.
Η μαμά; Έπινε μπίρα αργά το βράδυ και έκλαιγε.
Ναι, Πράσινη Μπίρα. Μην ανησυχείς γι' αυτήν.
Θα την προστατέψω.
Εγώ; Νιώθω μοναξιά, αλλά δεν κλαίω.
Αν κλάψω, θα ανησυχήσεις, έτσι; Μπαμπά…
Ελπίζω να κάνεις πολλούς φίλους.
Και πού και πού, ίσως μερικές φορές,
να μου γράφεις γράμμα…
Γιατί έπρεπε να πεθάνεις, μπαμπά;
Μην ξεχάσεις τον μπαμπά.
Φρόντιζε τη μαμά.
Και…
μην κλαις.
Ράτζερ.
Αυτή ήταν η μέρα που γεννήθηκα.
Γλυκιά μου…
Αγάπη μου, σε παρακαλώ…
Σε παρακαλώ…
Μαμά…
Προστάτεψε…
την Αμάντα μας.
Τώρα ξέρω γιατί είσαι ξεχωριστός.
Διαθέτεις το δυνατό μπαχαρικό της θλίψης.
Είναι όντως ένα πολύ δυνατό μπαχαρικό.
Αυτό το κάνει ακόμα πιο ξεκάθαρο ότι σου αξίζει να σε φάω.
Κι αν εξαφανιζόσουν,
δεν θα εξαφανιζόταν κι η θλίψη αυτού του κοριτσιού;
Σκέψου το, Ρότζερ.
Το είδος σου πάντα εξαφανίζεται.
Δεν υπάρχει διαφορά απ' το να σε φάω εδώ, έτσι;
Έμιλι…
Γύρνα πίσω!
Έμιλι, αυτός είναι ο Μπάντινγκ.
Το ξέρω!
Έμιλι!
Είναι ζωντανή!
Τι είπες;
Η Αμάντα. Είναι ζωντανή!
Η Αμάντα είναι ζωντανή!
Είναι ζωντανή στο νοσοκομείο!
Ας φύγουμε πρώτα από δω!
Πήγαινε σπίτι μόλις τελειώσεις τη δουλειά!
Ζίνζαν.
Πού είναι το Σνόουφλεϊκ;
Στη βιβλιοθήκη, ανήσυχο.
Έμιλι, θέλει να έρθεις σπίτι.
Θα έρθω, μαζί με όλους!
Ζίνζαν, αυτό είναι;
Θα έπρεπε.
Πού είναι; Πού είναι η πόρτα;
Γιατί σκοτείνιασαν όλα;
Αλήθεια;
"Από εκεί που στέκομαι εγώ, ο ήλιος λάμπει παντού".
Ο Μπάντινγκ είναι.
Ζίνζαν, πρέπει να βιαστούμε.
Μείνε ακίνητη. Κάτι δεν πάει καλά.
Δεν με ενδιαφέρει ούτε το κορίτσι ούτε η γάτα.
Όπως θα υπέθετε κανείς, τρώω μόνο τα πιο φρέσκα φαγητά.
Ζίνζαν!
Οι φανταστικοί φίλοι που θα εξαφανιστούν αναδύουν το πιο υπέροχο άρωμα.
Κύριε Ρότζερ.
Παρακαλώ, επιτρέψτε μου να σας διδάξω κάτι πολύ σημαντικό
πριν σας φάω.
Εσύ κι εγώ διαφέρουμε.
Όλοι εσείς είστε φανταστικοί.
Ενώ εγώ είμαι το αντίθετο.
Καταλαβαίνεις, έτσι δεν είναι;
Εγώ είμαι αυτός που φαντάζεται.
Άκου.
Έχω δει στιγμές και μέρη που δεν μπορείς καν να γνωρίζεις
κι έχω δει αμέτρητα πράγματα και ανείπωτες φαντασιώσεις
σε κάθε είδους μέρη.
Ενώ έτρωγα όλες τις αόρατες δημιουργίες στη διαδρομή.
Δεν μπορείς να μου ξεφύγεις. Ήρθε η ώρα να ενδώσεις.
Άκου, Ρατζ, πρέπει να σου πω κάτι.
Γιατί δεν τα παρατάς;
Η φίλη μου ήταν άρρωστη στο νοσοκομείο
από τη μέρα που γεννήθηκε.
Δεν με ξέχασαν καθόλου, Ρατζ.
Η αλήθεια είναι
ότι η φίλη μου πέθανε πριν καν μεγαλώσει.
Άλλο να σε ξεχνούν κι άλλο να σε παίρνουν!
Ρατζ, μπορείς ακόμα να δεις την Αμάντα.
Νεαρέ, πρέπει να βρεις την πόρτα.
Την πόρτα… Πού είναι;
Συγκεντρώσου. Ψάξε παντού. Πήγαινε!
Εντάξει.
Αγαπητό μου παιδί, δεν έχει νόημα να τρέχεις.
Δεν έχει νόημα να ελπίζεις.
Στο τέλος, θα εξαφανιστείτε όλοι μόνοι σας.
Έμιλι! Ζίνζαν!
Μπράβο, νεαρέ.
Ακόμα δεν καταλαβαίνεις;
Είναι πολύ κρίμα.
Ακόμα κι αυτό είναι μόνο φαντασία.
Μπαμ.
Έμιλι!
Εσείς οι Φανταστικοί δεν μαθαίνετε ποτέ. Δεν μπορείτε να αλλάξετε τίποτα.
Γρήγορα. Πάρ' τη μέσα.
Μείνε μαζί μας, Έμιλι!
Ρατζ…
Αυτά τα γυαλιά που σου έδωσα
τα φαντάστηκε η…
Η αληθινή μου φίλη.
Έμιλι, ξύπνα.
Ρατζ…
Ναι;
Πες στη Αμάντα γεια από μένα.
Θα της το πω.
Υπάρχει κάτι που η φαντασία δεν μπορεί ποτέ να νικήσει.
Κι αυτό είναι…
-Έμιλι. -…η πραγματικότητα.
Έμιλι!
Τι;
Ο Ρατζ και ο Ζίνζαν!
Καλώς ήρθατε σπίτι!
Πού ήσουν; Η σημερινή πόλη είναι η Ντετζίμα στο Ναγκασάκι.
Σνόουφλεϊκ, η Έμιλι χάθηκε. Η Έμιλι εξαφανίστηκε.
Εξαιτίας μου. Εξαφανίστηκε εξαιτίας μου.
Ρατζ;
Αυτός
την εξαφάνισε.
Στάσου. Η Έμιλι; Ποια είναι αυτή;
Η Έμιλι θα είναι η νέα φίλη του Ρατζ!
Άραγε θα γίνει και η νέα φίλη του Σνόουφλεϊκ;
Νεαρέ, σε ποια αναφέρεσαι;
Η Έμιλι…
Έφαγε κάποιον από εμάς αυτός ο Μπάντινγκ;
Ζίνζαν. Εξαφανίστηκε μπροστά στα μάτια μας.
Μου λες
ότι αυτή η Έμιλι ήταν φίλη μας;
Και θα παίξουμε.
Θα έχει πολλή πλάκα.
Τι συμβαίνει;
Είσαι καλά, νεαρέ;
Τι συμβαίνει;
Όχι, δεν έχω ξανακούσει αυτό το όνομα.
Ούτε εγώ.
Όχι εδώ.
Λυπάμαι, δεν την έχω δει.
Ήταν καλή κοπέλα.
Χαρούμενη, ειλικρινής, με υπέροχο χαμόγελο.
Τη θυμάσαι;
Πώς να την ξεχάσω;
Φυσικά και θυμάμαι. Ξέρεις τι της συνέβη;
Εξαφανίστηκε εξαιτίας του Μπάντινγκ.
Τι εννοείς "εξαφανίστηκε";
Δεν είναι δυνατόν.
Άκουσα ότι ο Μπάντινγκ επιτίθεται μόνο στους Φανταστικούς.
Δεν θα έκανε επίθεση στη Λίζι μου.
Περίμενε. Δεν ξέρω για ποια μιλάς.
Για την Ελίζαμπεθ Ντάουνμπιτ. Είναι η φίλη μου, η Λίζι μου.
Λίζι;
Η Λίζι είναι η μαμά της φίλης μου, της μητέρας της Αμάντα.
Ναι, τώρα βγάζει νόημα.
Πες μου, είναι ευτυχισμένη;
Μεγάλωσε και είναι ευτυχισμένη;
Έτσι νομίζω.
Νομίζω ότι είναι ευτυχισμένη.
Δουλεύει πολύ σκληρά και είναι πολύ καλή.
Μας πάει στο πάρκο και στην πισίνα.
Και τα μπισκότα της είναι πεντανόστιμα.
Μπορώ να ρωτήσω…
Έχεις ακούσει ποτέ, με έχει αναφέρει ποτέ η Λίζι;
Αν σε ανέφερε;
Ναι. Αν με ανέφερε.
Με λένε Φριτζ. Εκείνη με ονόμασε έτσι.
Η μαμά της Αμάντα έχει ένα μεγάλο κουτί στην κουζίνα.
Του έδωσε το όνομά σου.
Φωνάζει το όνομά σου κάθε μέρα.
Αλήθεια; Άρα, όντως με θυμάται.
Η αγαπητή μου φίλη.
Συγγνώμη. Δεν νομίζω…
Τα μπισκότα της είναι ακόμα πεντανόστιμα, έτσι;
Μερικές φορές δεν έχει σημασία αν είναι αλήθεια ή όχι.
Στη ζωή, αξίζει να πιστεύεις αυτό που θέλεις να πιστέψεις, Ρατζ.
Αυτό που μετράει
είναι η ιστορία που πιστεύεις εσύ.
Ναι, αυτό μετράει.
Ευχαριστώ. Ευχαριστώ, Φριτζ.
ΤΟ ΠΡΑΚΤΟΡΕΙΟ
Καλημέρα, Ρατζ!
Νεαρέ, τι ψάχνεις;
Πάω στο νοσοκομείο της Αμάντα.
Θα βάλω έναν άνθρωπο φίλο να με πάει εκεί.
Αλλά δεν ξέρεις καν σε ποιο νοσοκομείο είναι, σωστά;
Ο Μπάντινγκ θα σε μυρίσει και θα σε κυνηγήσει.
Θα σε φάει πριν καν φτάσεις εκεί.
Ακόμα κι αν ζει,
δεν σε θυμάται πια.
Γι' αυτόν τον λόγο άρχισες να εξαφανίζεσαι.
Ακόμα κι αν την έβρισκες, δεν θα βοηθούσε.
Έτσι ακριβώς είναι, δυστυχώς.
Οι άνθρωποι μάς ξεχνούν. Έτσι έχουν τα πράγματα.
Επειδή είμαστε Φανταστικοί Φίλοι.
Αλλά δεν αρκεί αυτό;
Δεν αρκεί να είσαι "όχι πραγματικός φίλος";
Νεαρέ, πρέπει να καταλάβεις.
Ζίνζαν, φοβάμαι ότι θα εξαφανιστώ
ή ότι θα με φάει ο Μπάντινγκ.
Αλλά θα πάω.
Μπορεί να εξαφανιστώ και να μη με ξαναδεί κανείς.
Αλλά ο χρόνος που πέρασα με την Αμάντα είναι αληθινός.
Ακόμα κι αν δεν το πιστεύει κανείς,
εγώ το πιστεύω.
Χαίρομαι που ήμουν φίλος της Αμάντα.
Ρατζ.
Ζίνζαν, θέλω να δω την Αμάντα.
Θέλω να της πω να ξυπνήσει και να παλέψει για τη ζωή της.
Θέλω να της πω πως ό,τι κι αν γίνει,
είμαι πάντα με το μέρος της.
Πρέπει, πριν εξαφανιστώ.
ΠΡΙΜΑ ΜΠΑΛΑΡΙΝΑ ΤΖΟΥΛΙΑ
Η Τζούλια.
Είναι φίλη της Αμάντα.
Είναι η δική μου… Όχι, είναι η δική μας…
Είναι η δική μας μάχη για όλους αυτούς που δεν τους βλέπουν.
Ζίνζαν, αυτή είναι η απάντησή μου.
Νεαρέ!
Όχι. Τι έχεις πάθει;
Έλα. Δεν καταλαβαίνεις.
Σήμερα είναι το ρεσιτάλ κι εσύ είσαι η σταρ, η πρίμα μπαλαρίνα.
Είσαι η πριγκίπισσα Ορόρα!
Είμαι ο Ράτζερ, φίλος της Αμάντα.
Ρότζερ;
Όχι, είμαι ο Ράτζερ, φίλος της Αμάντα.
Σε παρακαλώ, Τζούλια. Πρέπει να με πας αμέσως στο νοσοκομείο.
Φίλος της Αμάντα; Ανοησίες.
Είσαι η Ορόρα μου.
Άκουσέ με.
Θα εντυπωσιάσεις όλους τους θεατές σήμερα.
Τζούλια, σε παρακαλώ. Σε ικετεύω.
Δεν έχω χρόνο! Είναι πολύ σημαντικό.
Θέλω να σου ζητήσω μια χάρη.
Εγώ… Όχι, εμένα… Στο νοσοκομείο.
Τι συμβαίνει;
Η Τζούλια επέλεξε τον Ρατζ ως τον καθημερινό της Φανταστικό Φίλο.
Τι θα κάνουμε;
Έχουμε πρόβλημα.
Ησυχία. Τώρα, σειρά έχει, Ορόρα,
το "Awakening Pas De Deux".
Τζούλια, θα αργήσουμε.
Εντάξει.
Όχι!
Νεαρέ! Άσε τη φωτογραφία!
Νεαρέ, σύνελθε.
Ρατζ, θα πας, έτσι;
Θα δεις την Αμάντα, το ξέχασες;
Την Αμάντα;
Ποια είναι η Αμάντα; Δεν την ξέρω.
Είναι η ανθρώπινη φίλη σου.
Αμάντα;
Αμάντα…
Ξέχασες;
Πάμε, Τζούλια.
Ο πατέρας σου θα έρθει αργότερα.
Δεν καταλαβαίνω.
Ξεχνάει τα γενέθλιά μου και θυμάται το ρεσιτάλ μπαλέτου μου;
Από δω!
Τζούλια, περίμενε!
Γρήγορα, Ρατζ, γρήγορα!
Έλα, νεαρέ.
Γρήγορα, πήγαινε.
Βασίζομαι σ' εσένα, Σνόουφλεϊκ.
Άσ' το πάνω μου.
Πάμε, νεαρέ.
Γρήγορα! Δεν θες να δεις την Αμάντα;
Η Αμάντα…
Το νοσοκομείο…
Τζούλια!
Περίμενε!
Νεαρέ, από δω.
Πήγαινε, Ρατζ. Ξέρω ότι μπορείς.
Ζίνζαν!
-Νιώθεις γενναίος; -Κοίτα με.
Μαμά, άκουσες αυτόν τον θόρυβο;
Θόρυβο; Ποιον θόρυβο, αγάπη μου;
Τζούλια!
Στο νοσοκομείο. Πρέπει να πάμε στο νοσοκομείο.
Τζούλια, δεν πρέπει να με τρομάζεις έτσι.
Τζούλια! Πήγαινέ με στην Αμάντα.
Σε παρακαλώ, πήγαινέ με στην Αμάντα.
Ασθενοφόρο… Νοσοκομείο.
Τα πήγες καλά, νεαρέ.
Καλή σου τύχη.
Αμάντα!
Με λένε Μπάντινγκ. Είμαι ο κύριος Μπάντινγκ.
Ψάχνω ένα κορίτσι που λέγεται Αμάντα Σάφλαπ.
Νομίζω ότι είναι ασθενής του νοσοκομείου.
-Κύριε Μπάντινγκ. -Ναι;
Σας ρωτάω τι σχέση έχετε με την ασθενή.
ΠΑΙΔΙΚΗ ΠΤΕΡΥΓΑ
Από εκεί.
-Από εκεί. -Από εκεί.
-Από εκεί! -Ευχαριστώ!
Το Σνόουφλεϊκ είναι πολύ μεγάλο για να βγει.
Γύρνα στη βιβλιοθήκη, Ζίνζαν.
Λες ο Ρατζ να είδε την Αμάντα;
Είμαι σίγουρος.
Το ήξερα.
Μείνε ήσυχο, Σνόουφλεϊκ. Θα σε προσέχω.
Τζούλια! Μητέρα!
Μόλις θυμήθηκα, είναι σήμερα.
Έχουμε το ρεσιτάλ μπαλέτου σήμερα.
Ευτυχώς.
Κυρία Σάφλαπ,
οι μετρήσεις της είναι σταθερές.
Ευχαριστώ πολύ.
Μαμά!
Πάω να πάρω κακάο.
Αμάντα!
Αμάντα…
Εγώ φταίω για όλα. Συγγνώμη.
Το ξέρω.
Ξέρω ότι είσαι ζωντανή.
Η φαντασία σου πρέπει να είναι ζωντανή.
Και είμαι εδώ.
Γύρισα, Αμάντα. Γύρισα.
Ώρα να ξυπνήσεις.
Σε παρακαλώ, ξύπνα.
Δεν εξαφανιζόμαστε,
προστατεύουμε ο ένας τον άλλον
και δεν κλαίμε ποτέ.
Δεν πρόκειται να το σκάσω.
Αμάντα, πρέπει να ξυπνήσεις!
Τι έχουμε εδώ;
Μη μου πεις. Αυτός είναι ο Ρότζερ;
Το ήξερα ότι θα ήσουν εδώ, Ρότζερ. Χαίρομαι που σε ξαναβλέπω.
Αμάντα…
Πού είμαι;
Καλή μου, ξύπνησες.
Είσαι ο γιατρός μου;
Μπορείτε να ηρεμήσετε εκεί πέρα;
Όλα έχουν ημερομηνία λήξης.
Και η ημερομηνία λήξης σου είναι σήμερα, Ρότζερ.
Το φόρεμα δεν με ξεγελάει.
Σε ποιον μιλάς;
Το άκουσες αυτό; Η Αμάντα δεν μπορεί να σε δει.
Δεν σε θυμάται.
Είναι πραγματικά λυπηρό,
έτσι, Ρότζερ;
Ρότζερ;
Ποιος είσαι;
Γιατί τσακώνεστε;
Πεινάω πολύ, πάρα πολύ.
Θα φάω τα πάντα, όλα όσα σου έδωσε,
μαζί και τη θλίψη και τον πόνο.
Αμάντα!
Ρότζερ;
Όχι.
Σταμάτα. Δεν τον λένε Ρότζερ.
Σωστά! Εγώ είμαι!
Ράτζερ τον λένε. Ράτζερ!
Ράτζερ! Εδώ!
Αμάντα!
Μπράβο, κοριτσάκι!
Όπως το φαντάστηκα, ο Ρότζερ σου αξίζει, όντως, το κυνήγι.
Έτοιμος, Ράτζερ;
Έτοιμος!
Κρατήσου γερά!
Κρατιέμαι. Σίγουρα κρατιέμαι.
Ενδιαφέρουσα εξέλιξη.
Φανταζόμουν εδώ και εκατοντάδες χρόνια
περισσότερα από εσένα, αγαπητή.
Αμάντα, αυτό το σκάφος λες να μπορεί να πετάξει;
Βασικά,
δεν πετάει!
Αλλά μην ανησυχείς!
Ράτζερ!
Αμάντα!
Αμάντα;
Γιατρός δεν είστε; Σας παρακαλώ, κάντε κάτι!
Συγγνώμη, κυρία Σάφλαπ.
Κάνω μια έρευνα στα παιδιά εδώ σήμερα.
Είναι πολύ σημαντική έρευνα.
Δεν θα πάρει πολύ, σας διαβεβαιώνω.
Είστε ο άντρας που ήρθε στο βιβλιοπωλείο τις προάλλες.
Με θυμάστε. Μεγάλη μου τιμή, κυρία Σάφλαπ.
Φύγετε από δω αμέσως!
Δεν βλέπετε ότι η κόρη μου υποφέρει;
Μαμά!
Αμάντα, ευτυχώς που ξύπνησες!
Μην τον πιστεύεις. Δεν πρέπει να τον πιστέψεις.
Θα καλέσω αμέσως γιατρό.
Μαμά…
Αυτός ο τύπος προσπαθεί να καταπιεί τον Ράτζερ.
Κοριτσάκι, σίγουρα δεν προσπαθώ να τον καταπιώ.
Τον επαναφέρω στην ανυπαρξία,
στην πραγματικότητα.
Εσύ; Τι είσαι;
Εσύ και το κορίτσι δεν θα πάθετε τίποτα, αν δεν επέμβετε.
Να επέμβουμε;
Γλυκιά μου!
Αμάντα, σε παρακαλώ, η μαμά θα σε πιστέψει.
Θα σε βοηθήσει.
Αμάντα, πες της για τον Φριτζ.
Θα έρθει. Αν τον φωνάξει, θα έρθει.
-Μαμά, ο Ράτζερ λέει… -Αμάντα!
Όλα καλά, γλυκιά μου.
Ο Ράτζερ λέει… Ο Φριτζ, φώναξε τον Φριτζ.
Είπες "Φριτζ";
Ένας σκύλος. Ένας σκύλος που τον λένε Φριτζ.
Ο Ράτζερ λέει ότι γνώρισε τον Φριτζ.
Ο Ράτζερ…
Φώναξε τον Φριτζ.
Μαμά, πρέπει να φωνάξεις τον Φριτζ.
Μαμά…
Ένα φίδι;
Σας καλωσορίζω, κυρία Σάφλαπ,
σας καλωσορίζω
στον κόσμο των Φανταστικών Φίλων.
Μαμά! Με άκουσες;
Αμάντα.
Θα το πολεμήσω εγώ για σένα!
Μαμά!
Ράτζερ!
Μαμά! Σώσ' τον!
ΕΛΙΖΑΜΠΕΘ
Άφησέ τον! Είπα, άφησέ τον!
Άφησέ τον αμέσως.
Είναι μαζί μας! Άφησέ τον, είπα.
Είναι φίλος μας!
Δεν θα πάρεις τον φίλο μας!
Γαβ!
Εμπρός, Φριτζ!
-Μαμά! -Αμάντα!
Γιατί δεν κοιτάτε τη δουλειά σας;
Είναι απλά ένας Φανταστικός Φίλος.
Έπρεπε να μου τον δώσουν να τον φάω!
Ράτζερ!
Αμάντα, πρέπει να ζήσεις τη ζωή σου με τη μαμά.
Ράτζερ!
Η γεύση είναι απερίγραπτη.
Πραγματικά "ξεπερνά κάθε φαντασία".
Πρέπει να το πω.
Είναι σαν να μην είναι φρέσκο…
αλλά σχεδόν σάπιο.
Αλλά επιτέλους τα κατάφερα. Έφαγα έναν εξαιρετικό Φανταστικό Φίλο!
Ναι, είναι αυτό που αναζήτησα.
Πραγματικότητα…
ΚΥΡΙΟΣ ΜΠΑΝΤΙΝΓΚ
Είσαι καλά;
Όλα καλά.
Καλώς ήρθες, κοριτσάκι μου.
Γύρισα, μαμά. Γύρισα.
Για δες. Είναι όπως το είπες.
Είναι πολύ χαρούμενη.
Μεγάλωσε.
Ναι, κι η Αμάντα μου
είναι πολύ χαρούμενη.
Όλα καλά;
Ναι.
Θεούλη μου, ξύπνησε.
Ναι.
Αυτό είναι υπέροχο. Θα ενημερώσω τον γιατρό.
Παρακαλώ.
Ευχαριστώ, Ράτζερ. Ευχαριστώ. Κι εσένα, αγαπημένε μου Φριτζ.
Ράτζερ, ευχαριστώ που γύρισες.
Δεν ήμουν μόνος.
Με βοήθησαν οι φίλοι στη βιβλιοθήκη.
Ο Ζίνζαν, το Σνόουφλεϊκ
και η Έμιλι.
Αμάντα, θα γνωρίζεις χαρές,
λύπες και μετά πάλι από την αρχή,
και θα μεγαλώσεις.
Ράτζερ.
Αμάντα, κάθε στιγμή,
ό,τι κι αν γίνει,
πάντα θα είμαι κομμάτι σου.
Σε ευχαριστώ που ήρθες,
τρεις μήνες, τρεις βδομάδες και τρεις μέρες πριν.
Αμάντα…
Δεν εξαφανιζόμαστε,
προστατεύουμε ο ένας τον άλλον
και ποτέ…
Και ποτέ
δεν κλαίμε.
Είσαι έτοιμος;
Έλα, Ράτζερ! Στην τελευταία μας περιπέτεια!
Ναι!
Ένα πουλί που δεν έχει δει κανείς.
Ένα λουλούδι που δεν έχει δει κανείς.
Ένα αεράκι που δεν έχει δει κανείς.
Μια νύχτα που δεν έχει δει κανείς.
Έχεις ξαναδεί ποτέ κάτι τόσο υπέροχο;
Εγώ ναι.
Βασισμένο στο βιβλίο The Imaginary του Α.Φ. Χάρλοντ
Υποτιτλισμός: Βερονίκη Κουλιούφα